|  |  |
| --- | --- |
| **Tantárgy** neve: **Artikulációs zavarok és kezelésük NBP\_GP140G3** | **Kreditértéke: 3 kr** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere”**100 % gyakorlat | |
| A **tanóra** **típusa**: szeminárium és **óraszáma**: **30** az adott **félévben**,  Az adott ismeret átadásában alkalmazandó **további** (*sajátos*) **módok, jellemzők**: A tárgyhoz logopédiai ambulancián és logopédiai óvodában, iskolákban eltöltött szakmai gyakorlat is kapcsolódik. | |
| A **számonkérés** módja: **gyakorlati jegy**  Az ismeretellenőrzésben alkalmazandó **további** (*sajátos*) **módok**: A gyakorlati jegy megszerzésének feltétele a külső gyakorlat során megfigyeltek alapján egy esethez a kezelési terv elkészítése. | |
| A tantárgy **tantervi helye**: **4. félév** | |
| Előtanulmányi feltételek: **Logopédiai alapismeretek NBP\_GP130K2, Beszéd és nyelvfejlődési zavarok anatómiája és kórtana NBP\_GP128K3, Logopédiai alkalmassági vizsga NBP\_GP233A0** | |

|  |
| --- |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A tantárgy célja**: A hallgatók felkészítése az artikuláció beszédnormától való eltéréseinek felismerésére, azonosítására és kezelésére gyermek és felnőtt korban.  **A tantárgy tartalma:**   * Beszédfejlődés és alkalmazott fonetikai ismeretek felelevenítése; * Az artikulációs zavarok meghatározása, rendszerezése * A pöszeség értelmezése, pszichológiai, pszicholingvisztikai nyelvészeti, orvosi és logopédiai szempontú csoportosítása. A pöszeség vizsgálatának metodikája * A terápia célja, módszertani elvei, feladatai, eszközei és lépései; * Az előkészítő szakasz feladatai; * A rögzítés során adódó feladatok; * Az automatizálás során adódó feladatok; * Az életkor és a fejlesztendő funkciók szerepe a a terápia kialakításában * Együttműködés a szülőkkel és más szakemberekkel. * Logopédiai terápia megfigyelése, kipróbálása külső gyakorlóhelyen, hospitálás * A külső gyakorlati tapasztalatok és esetismertetések megbeszélése |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| **Kötelező irodalom:**   * Kanizsai Dezső: A beszédhibák javítása. Útmutató és gyakorlókönyv 4. javított kiadás. Eötvös József könyvkiadó. Budapest. 2016. * Montágh Imre – Montéghné Riener Nelli – Vinczéné Bíró Etelka (2013) – Gyakori beszédhibák a gyermekkorban; Holnap Kiadó Kft * Torda Ágnes (2015) – A logopédiai ellátás szakszolgálati protokollja; Educationtársadalmi Szolgáltató Nonprofit Kft, Budapest <https://www.educatio.hu/pub_bin/download/tamop342b/protokoll_kiadvanyok/logopedia.pdf> * Radics Márta - Tóthné Aszalai Anett: Logopédiai tervezés.Szegedi Tudományegyetem Juhász Gyula Pedagógusképző Kar Gyógypedagógus-képző Intézet. Szeged. Mentor(h)áló 2.0 program. <http://www.jgypk.hu/mentorhalo/tananyag/Logopediai_tervezes/index.html>   **Ajánlott irodalom:**   * Juhász Ágnes szerk.: Logopédiai vizsgálatok kézikönyve; Logopédiai Kkt, Budapest Budapest. 2003. * Feketéné Gacsó Mária: Szemléltető segédanyag a pöszeség javításához. Szó és képgyűjtemény. Logopédia kiadó. Budapest. 2005. * Kovács Emőke szerk.: Logopédiai jegyzet I. Nemzeti Tankönyvkiadó. Budapest. 1993. |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| 1. **tudása**  * Korszerű és alapos interdiszciplináris (orvostudományi, pedagógiai, gyógypedagógiai, pszichológiai, gyógypedagógiai pszichológiai, nyelvészeti) és intradiszciplináris tudással rendelkezik a kommunikáció, a hang-, a beszéd-, a beszélt és az írott nyelv, valamint a gyermekkori nyelés zavarairól. * Ismeri a hang, a beszéd a beszélt és az írott nyelv, valamint a gyermekkori nyelés működésének anatómiáját és fiziológiáját, felismeri azok eltéréseit. * Alapos ismeretekkel rendelkezik a hang-, a beszéd-, a beszélt és írott nyelv fejlődési és szerzett zavaraihoz és a gyermekkori nyelészavarhoz kapcsolódó logopédiai beavatkozások korszerű lehetőségeiről.  1. **képességei**  * Megszerzett szakmai tudását a köznevelés különböző szinterein: pedagógiai szakszolgálati feladatokat ellátó intézményekben, nevelési és nevelési-oktatási intézményekben a kommunikáció, a hang-, a beszéd-, a beszélt és írott nyelvi zavarok és a gyermekkori nyelési zavarok ellátásában, szegregált és integrált keretek között, az alapellátásban és a sajátos nevelési igényű tanulók esetében egyaránt alkalmazza. * Megtervezi az egyénre szabott evidencia alapú logopédiai beavatkozást. * A státusz- és differenciál diagnózisnak megfelelő sérülés-specifikus, individuális logopédiai beavatkozást evidencia alapon tervezi, időben ütemezi, és hatékonyan megvalósítja   **c) attitűdje**   * Nyitott innovatív gyógypedagógiai elképzelések és megoldások megismerésére, törekszik a bizonyítékalapú módszerek alkalmazására. * Mérlegeli a szakmai problémák sokoldalú módszertani megközelítésének lehetőségeit. A mindennapi gyógypedagógiai fejlesztő munka, a gyógypedagógiai kutatások, az innovatív tevékenységek során nyitott a team-munkára.  1. **autonómiája és felelőssége**  * Az ambuláns gondozást, fejlesztést végző intézményekben: egységes gyógypedagógiai módszertani intézmény, pedagógiai szakszolgálat, szakmai szolgáltatás, illetve az integrált, inkluzív nevelést-oktatást végző köznevelési intézményekben a sajátos nevelési igényű illetve a gyógypedagógiai segítséget igénylő gyermekek, tanulók, felnőttek körében a szakirányának/szakirányainak megfelelő területen/területeken egyéni fejlesztési, habilitációs-rehabilitációs feladatokat lát el. Feladata kiterjed a tanulási technikák megtanítására; együttműködésre, általános gyógypedagógiai segítségnyújtásra és tanácsadásra a fejlesztésben vagy gondozásban és a rehabilitációban közreműködő más szakemberekkel, illetve családokkal. |

|  |
| --- |
| **Tantárgy felelőse: Kolozsvári Csaba, tanársegéd** |
| **Tantárgy oktatásába bevont oktató: Víghné Pogány Rózsa, szakvizsgázott logopédus, óraadó** |